У прэстыжных спаборніцтвах прынялі ўдзел больш за 200 баксёраў, якія прадстаўлялі найбольш моцныя спартыўныя клубы Беларусі, таму канкурэнцыя была вельмі сур’ёзнай. Шчучынскія спартсмены выступалі ва ўзроставай групе 14-15 гадоў і выдатна праявілі сябе на рынгу. Выхаванцы трэнера Уладзіміра Барысавіча Шурупава Ілья Сырыцкі, Андрэй Варонік і Данііл Дземянчук не пакінулі ніводнага шанца сваім сапернікам і заваявалі “залатыя” медалі. У кроку ад перамогі спыніўся шчучынец Павел Рымко, які ў фінале саступіў больш вопытнаму байцу з Мінска і заняў другое месца.